ΠΛΗΡΟΦΟΡΙΑΚΟ ΔΕΛΤΙΟ

#### ΧΟΡΗΓΗΣΗ ΕΠΑΡΚΕΙΑΣ ΠΡΟΣΟΝΤΩΝ ΔΙΔΑΣΚΑΛΙΑΣ ΞΕΝΗΣ ΓΛΩΣΣΑΣ

Η επάρκεια προσόντων διδασκαλίας ξένης γλώσσας χορηγείται σε Έλληνες πολίτες και πολίτες κρατών-μελών της Ευρωπαϊκής Ένωσης.

### Α. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ

1. **Αίτηση** του ενδιαφερόμενου προς το Υπουργείο Παιδείας και Θρησκευμάτων, Πολιτισμού και Αθλητισμού, Διεύθυνση Ιδιωτικής Εκπαίδευσης, Τμήμα Γ΄.
2. **Αντίγραφο ξενόγλωσσου τίτλου σπουδών** θεωρημένο για τη γνησιότητά του από το μορφωτικό ακόλουθο της Πρεσβείας ή τα κατά τόπους Προξενεία της χώρας από την οποία προέρχεται ή τον φορέα που τα εξέδωσε ή από δικηγόρο ή όπως ορίζεται από τις ισχύουσες διατάξεις του Κώδικα Διοικητικής Διαδικασίας ή να φέρουν την επισημείωση της σύμβασης της Χάγης (APOSTILLE). Βεβαιώσεις αποτελεσμάτων δεν γίνονται αποδεκτές.

* *Οι πανεπιστημιακοί τίτλοι του εξωτερικού θα πρέπει να συνοδεύονται από*
* *αντίγραφο αναλυτικής κατάστασης μαθημάτων*
* *βεβαίωση από Πανεπιστήμιο φοίτησης ότι όλη η διάρκεια σπουδών πραγματοποιήθηκε στην έδρα του*

θεωρημένα για τη γνησιότητά τους από το μορφωτικό ακόλουθο της Πρεσβείας ή τα κατά τόπους προξενεία της χώρας από την οποία προέρχονται.

* *Στους μεταπτυχιακούς τίτλους να προσκομίζεται και ο βασικός τίτλος σπουδών.*
* *Εφόσον ο τίτλος είναι πανεπιστημιακού επιπέδου θα πρέπει να είναι γλωσσικού περιεχομένου.*

1. **Επίσημη μετάφραση του ξενόγλωσσου τίτλου** από την αρμόδια Υπηρεσία του Υπουργείου Εξωτερικών ή από δικηγόρο ή από πτυχιούχους μεταφραστές του Ιονίου Πανεπιστημίου (και της αναλυτικής κατάστασης μαθημάτων, όπου αυτή απαιτείται).
2. **Επικυρωμένο αντίγραφο Απολυτηρίου Ελληνικού Λυκείου ή Εξατάξιου Γυμνασίου ή Πτυχίου Ελληνικού Πανεπιστημίου.**

## Απόφοιτοι Λυκείου του Εξωτερικού

* *Αντίγραφο Απολυτηρίου Λυκείου θεωρημένο για τη γνησιότητά του από το μορφωτικό ακόλουθο της Πρεσβείας ή τα κατά τόπους Προξενεία της χώρας από την οποία προέρχεται.*
* *Βεβαίωση πρόσβασης σε Ανώτατα Εκπαιδευτικά Ιδρύματα της χώρας έκδοσης του Απολυτηρίου Δευτεροβάθμιας Εκπαίδευσης.*
* *Βεβαίωση γνώσης της Ελληνικής γλώσσας.*
* *Δεν απαιτείται αντίγραφο Απολυτηρίου Λυκείου σε περίπτωση ύπαρξης τίτλου Ανώτατου Εκπαιδευτικού Ιδρύματος της Αλλοδαπής.*

1. **Αστυνομικό Δελτίο Ταυτότητας ή άλλο έγγραφο αντίστοιχης αποδεικτικής ισχύος:**

α) **Επίδειξη** με κατάθεση απλού αντιγράφου του ανωτέρω Δελτίου σε περίπτωση που η κατάθεση των δικαιολογητικών γίνει σε Διεύθυνση Δευτεροβάθμιας Εκπαίδευσης ή ΚΕΠ.

***(Οι αντίστοιχες υπηρεσίες οφείλουν να αποστέλουν στην Κεντρική Υπηρεσία του Υ.ΠΑΙ.Θ.Π.Α. επικυρωμένο αντίγραφο του ανωτέρω δικαιολογητικού)*.**

β) **Επικυρωμένο αντίγραφο του ανωτέρω** **Δελτίου** σε περίπτωση που τα απαραίτητα δικαιολογητικά αποσταλλούν ταχυδρομικώς από τον ενδιαφερόμενο στην Υπηρεσία μας.

1. **Διπλότυπο είσπραξης υπέρ ΕΛΙΓΕ (ΚΑΕ 3444) αξίας 50 €** από Δημόσιο Ταμείο (Εφορία).

* ***Προσοχή:*** *Δεν θα γίνονται αποδεκτά έντυπα παράβολα του Ελληνικού Δημοσίου ή διπλότυπα είσπραξης υπέρ διαφορετικού ΚΑΕ.*

### Β. ΥΠΟΒΟΛΗ ΔΙΚΑΙΟΛΟΓΗΤΙΚΩΝ

1. Τα δικαιολογητικά αποστέλλονται ταχυδρομικά στη διεύθυνση:

Υπουργείο Παιδείας και Θρησκευμάτων, Πολιτισμού και Αθλητισμού (Υ.ΠΑΙ.Θ.Π.Α.)

Διεύθυνση Ιδιωτικής Εκπαίδευσης – Τμήμα Γ΄

Ανδρέα Παπανδρέου 37, ΤΚ 15180 Μαρούσι

ή υποβάλλονται απευθείας στο Υ.ΠΑΙ.Θ.Π.Α.:

Ανδρέα Παπανδρέου 37, Μαρούσι, Πρωτόκολλο Υπουργείου και ώρες 9.00 – 14.00

ή στις κατά τόπους Διευθύνσεις Δευτεροβάθμιας Εκπαίδευσης ή σε ΚΕΠ.

1. Τα υποβληθέντα δικαιολογητικά δεν επιστρέφονται.
2. Χρόνος διεκπεραίωσης: Σαράντα πέντε (45) ημέρες.

### Γ. ΠΑΡΟΧΗ ΔΙΕΥΚΡΙΝΙΣΕΩΝ

1. Διεύθυνση Ιδιωτικής Εκπαίδευσης – Τμήμα Γ΄, Υ.ΠΑΙ.Θ.Π.Α.

Ανδρέα Παπανδρέου 37, Μαρούσι, Γραφ. 1098, τηλ. 210.3442090, 210.3442093 και 210.3442755

1. Γραφείο Ενημέρωσης Πολιτών (ΓΕΠΟ), Υ.ΠΑΙ.Θ.Π.Α.

Ανδρέα Παπανδρέου 37, Μαρούσι, τηλ. 210.3442505, 210.3442508 και 210.3442806

Καθημερινά 7.00 – 17.00